Document ID: 32008D0656

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Ιουλίου 2008
για το αποδεκτό των κοινοποιήσεων σχετικά με την ανανέωση της καταχώρισης των δραστικών ουσιών azimsulfuron, azoxystrobin, fluroxypyr, imazalil, kresoxim-methyl, prohexadion-calcium και spiroxamin στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των κοινοποιούντων
[κοινοποιηθείσα υπό τον αριθμό Ε(2008) 3855]
(Κείμενο που παρουσιάζει ενδιαφέρον για τον ΕΟΧ)
(2008/656/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1),
τον κανονισμό (ΕΚ) αριθ. 737/2007 της Επιτροπής, της 27ης Ιουνίου 2007, για τη θέσπιση της διαδικασίας ανανέωσης της καταχώρισης μιας πρώτης ομάδας δραστικών ουσιών στο παράρτημα Ι της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (2), και ιδίως το άρθρο 5,
Εκτιμώντας τα ακόλουθα:
(1)
Η οδηγία 91/414/ΕΟΚ προβλέπει την ανανέωση της καταχώρισης μιας δραστικής ουσίας, εφόσον ζητηθεί, για περίοδο που δεν υπερβαίνει τα δέκα έτη κάθε φορά.
(2)
Οι παραγωγοί των δραστικών ουσιών που αναγράφονται στο παράρτημα I του κανονισμού (ΕΚ) αριθ. 737/2007 έχουν υποβάλει κοινοποιήσεις στα κράτη μέλη-εισηγητές, με τις οποίες ζητούν να ανανεωθεί η καταχώριση των εν λόγω δραστικών ουσιών στο παράρτημα I της οδηγίας 91/414/ΕΟΚ.
(3)
Τα κράτη μέλη-εισηγητές αξιολόγησαν τις κοινοποιήσεις και ανακοίνωσαν τις αξιολογήσεις τους στην Επιτροπή. Βάσει των αξιολογήσεων αυτών οι κοινοποιήσεις πρέπει να κριθούν αποδεκτές.
(4)
Τα ονόματα και οι διευθύνσεις των παραγωγών των οποίων η κοινοποίηση κρίθηκε αποδεκτή πρέπει να δημοσιευτούν από την Επιτροπή, ώστε να εξασφαλιστεί ότι μπορούν να γίνουν επαφές για την υποβολή κοινών φακέλων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κοινοποιήσεις που υποβλήθηκαν από τους παραγωγούς που αναγράφονται στο παράρτημα είναι αποδεκτές.
Τα ονόματα και οι διευθύνσεις των παραγωγών περιλαμβάνονται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 2008.

Labels: 0
3
1
6